|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 4427, F:+38121557074Psounz@vojvodinа.gov.rs |
|  | БРОЈ: 128-111-40/2018-03-2 | ДАТУМ: 13.09.2018. године |

На основу члана 94. Закона о запосленима у аутономним покрајинама и јединицама локалне самоуправе („Службени гласник РС“ број: 21/2016 и 113/17) и  члана  11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број: 95/2016), оглашава се

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

**I Орган у ком се попуњава радно место:**

Покрајински секретаријат за образовање, прописе, управу и националне мањине-националне заједнице

**II Радно место које се попуњава: саветник за образовање и васпитање и ученички стандард - 1 извршилац, на неодређено време**

**Опис послова:** Обавља сложене студијско-аналитичке послове из области предшколског, основног и средњег образовања и васпитања, прати прописе и стање у области образовања и васпитања; проучава и прати потребе за кадровима одређеног образовног профила; предлаже, прати и проучава потребе за оснивањем односно укидањем основних и средњих школа и припрема предлог мреже средњих школа и установа ученичког стандарда на територији Покрајине; учествује у поступку давања сагласности на мрежу основних школа коју утврђује јединица локалне самоуправе и у поступку давања сагласности на промену назива основне школе; обавља административне послове обраде захтева за давање сагласности за проширење делатности предшколске установе, основне и средње школе; обавља стручно-оперативне послове обраде захтева за давање сагласности на одлуку о промени назива или седишта предшколске установе, основне или средње школе; обавља управне и стручно-оперативне послове обраде захтева за давање сагласности на одлуку о избору или разрешењу директора у предшколским установама, основним и средњим школама и предлаже давање или одбијање давања сагласности; обавља управне и стручно-оперативне послове обраде захтева за промену страног језика у основним школама и предлаже давање или одбијање давања сагласности; учествује у предлагању услова за брже напредовање ученика у основној школи; прикупља податке и учествује у припремању одлуке о броју ученика за упис у средњу школу и учествује у припремању конкурса за упис ученика у средње школе; учествује у поступку давања сагласности средњим школама на број ученика за упис на преквалификацију, доквалификацију и специјализацију; припрема решења о додели финансијсих средстава предшколским установама, основним и средњим школама по основу пројеката из области предшколског васпитања, основног и средњег образовања и васпитања који су од интереса за Покрајину; обавља послове у вези са именовањем и разрешењем директора и чланова управног одбора у установама ученичког стандарда, давање сагласности на акт о организацији и систематизацији послова у установама ученичког стандарда.

**Услови:** Високо образовање у пољу друштвено-хуманстичких или природно-математичких наука стечено на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит и најмање три године радног искуства у струци, основни ниво оспособљености за рад на рачунару.

**Општи услови за рад у органима Аутономне покрајине Војводине:** Да је учесник јавног конкурса пунолетан држављанин Републике Србије; да има прописано образовање, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа.

**III У изборном поступку проверавају се оспособљености, знања и вештина кандидата и то:**

-познавање делокруга рада Покрајинског секретаријата за образовање, прописе, управу и националне мањине-националне заједнице – писменом провером, решавање писменог задатка који садржи 10 питања. Свако питање се вреднује 1 бод, а да би кандидат задовољио писмену проверу, треба да има најмање 6 бодова, односно најмање 6 тачних одговора.

- познавање послова из описа радног места - писменом провером, решавање писменог задатка који садржи 10 питања. Свако питање се вреднује 1 бод, а да би кандидат задовољио писмену проверу, треба да има најмање 6 бодова, односно најмање 6 тачних одговора.

На усмени разговор биће позвани кандидати који тачно одговоре на најмање 6 питања у свим писменим задацима које решавају.

-Вештине комуникације - непосредно, кроз разговор са кандидатима.

**IV Место рада:** Нови Сад, Булевар Михајла Пупина 16.

**V Рок за подношење пријаве на јавни конкурс:** Рок за подношење пријаваје 15 дана и почиње да тече наредног дана од дана када је Јавни конкурс оглашен у дневним новинама „Дневник“ односно рок за подношење пријава почиње 14.09.2018. године а истиче 28.09.2018. године.

**VI Лице које је задужено за давање обавештења:** Ива Дурутовић, телефон: 021/487- 4372.

**VII Датум оглашавања:** 13.09.2018. године.

**VIII Aдреса на коју се подноси пријава:**Покрајински секретаријат за образовање, прописе, управу и националне мањине-националне заједнице, **са назнаком „За јавни конкурс за попуњавање радног места саветник за образовање и васпитање и ученички стандард - 1 извршилац“.**

**IX Докази који се прилажу уз пријаву на јавни конкурс:**

1. Потписана пријава са адресом становања, контакт телефоном, e mail адресом и потписаном изјавом у којој се учесник јавног конкурса опредељује да ли ће сам прибавити доказе о чињеницама о којима се води службена евиденција или ће то орган учинити уместо њега;

2. биографија са наводима о досадашњем радном искуству;

3. оригинал или оверена фотокопија уверења о држављанству, не старије од 6 месеци од дана оглашавања јавног конкурса.;

4. фотокопија личне карте односно испис очитане биометријске личне карте;

5. оригинал или оверена фотокопија уверења МУП-а да кандидат није осуђиван на безусловну казну затвора од најмање шест месеци, не старије од 6 месеци од дана оглашавања јавног конкурса.;

6. оригинал или оверена фотокопија дипломе којим се потврђује стручна спрема;

7. оригинал или оверена фотокопија уверења о положеном државном стручном испиту;

8. оригинал или оверена фотокопија доказа о најмање 5 године радног искуства у струци (потврде, решења, уговори и други акти из којих се може утврдити на којим пословима, са којом стручном спремом и у ком периоду је стечено радно искуство),

9. потписана изјава (образац 3) да кандидату није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа,

10. фотокопија радне књижице, уколико је кандидат поседује,

11. доказ о познавању рада на рачунару (уверење, сертификат, потврда и сл.).

У складу са Законом о запосленима у аутономним покрајинама и јединицама локалне самоуправе, пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, или државном органу. Пробни рад за радни однос заснован на неодређено време траје шест месеци. Службеник на пробном раду који је радни однос засновао на неодређено време полаже државни стручни испит до окончања пробног рада, у супротном престаје му радни однос.

Одредбом чл. 9. ст. 3. и 4. и 103. Закона о општем управном поступку („Службени гласник РС“, број 18/2016) прописано је, између осталог, да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Докази који се прилажу уз пријаву на овај јавни конкурс, а о којима се води службена евиденција су уверење о држављанству, уверење о положеном државном стручном испиту и уверење МУП-а да кандидат није осуђиван на безусловну казну затвора од најмање шест месеци.

Учесник јавног конкурса може да се изјасни о томе да орган по службеној дужности прибави претходно наведене доказе од органа који је надлежан за вођење службене евиденције или да ће сам прибавити наведени доказ у прописаном року.

Уколико се учесник конкурса определи да орган прибави по службеној дужности наведени доказ, дужан је да се у пријави на јавни конкурс о томе посебно писмено изјасни и потпише изјаву која је саставни део јавног конкурса-(образац 1) Изјава о давању сагласности за коришћење личних података у сврху прикупљања података о наведеном доказу.

Уколико се учесник јавног конкурса определи да ће сам прибавити наведени доказ, дужан је да се у пријави на јавни конкурс о томе посебно писмено изјасни и потпише изјаву која је саставни део јавног конкурса-(образац 2)

**X Место, дан и време провере оспособљености, знања и вештина кандидата у изборном поступку:**
Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, обавиће се провера стручне оспособљености, знања и вештине у просторијама Покрајинског секретаријата за образовање, прописе, управу и националне мањине-националне заједнице, Нови Сад, Булевар Михајла Пупина 16. О датуму и времену писмене и усмене провере ће учесници конкурса бити обавештени телефонским путем на бројеве телефона које су доставили у својим пријавама и путем мејла на е-mail адресе.

**Напомене:**
Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази (како је наведено у тексту јавног конкурса) у оригиналу или фотокопији овереној надлежног органа за оверу преписа, биће одбачене Закључком Конкурсне комисије.
Јавни Конкурс спроводи Конкурсна комисија коју је решењем образовао покрајински секретар.

Овај јавни конкурс објављен је на web страници Покрајинског секретаријата и Службе за управљање људским ресурсима.

ПОКРАЈИНСКИ СЕКРЕТАР

 Nyilas Mihály

 (Михаљ Њилаш)

**ОБРАЗАЦ 1**

На основу члана 13. Закона о заштити података о личности („Сл. гласник РС”, брoj 97/08, 104/09 – др.закон, 68/12 – одлука УС и 107/12)1, а ради учествовања на јавном конкурсу за попуњавање извршилачког радног места **саветник за образовање и васпитање и ученички стандард** уПокрајинском секретаријату за образовање, прописе, управу и националне мањине-националне заједнице, дајем следећу

**И З Ј А В У**

Сагласан/а сам да се мој ЈМБГ, користи искључиво у сврху прикупљања података који се односе на (заокружити):

1. Доказ о положеном државном стручном испиту за рад у органима управе
2. Доказ о држављанству
3. Доказ да кандидат није осуђиван на безусловну казну затвора од најмање шест месеци

................................... .........................................................

**(ЈМБГ даваоца изјаве) (Име и презиме даваоца изјаве)**

........................................ ........................................................

 (место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 13. Закона о заштити података о личности („Сл. гласник РС”, број 97/08, 104/09 – др.закон, 68/12 – одлука УС и 107/12) , орган власти обрађује податке без пристанка лица, ако је обрада неопходна ради обављања послова из своје надлежности одређених Законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица.

**ОБРАЗАЦ 2**

На основу члана 103. став 3. Закона о општем управном поступку („Сл. гласник РС”, број 18/16)1, а ради учествовања на јавном конкурсу за попуњавање извршилачког радног места **саветник за образовање и васпитање и ученички стандард** уПокрајинском секретаријату за образовање, прописе, управу и националне мањине-националне заједнице, дајем следећу

**И З Ј А В У**

**Изјављујем да ћу сам/а за потребе поступка прибавити** и доставити, до истека рока за подношење пријава на наведени јавни конкурс, доказ (заокружити):

1. Доказ о положеном државном стручном испиту за рад у органима управе
2. Доказ о држављанству
3. Доказ да кандидат није осуђиван на безусловну казну затвора од најмање шест месеци

................................... .........................................................

**(ЈМБГ даваоца изјаве) (Име и презиме даваоца изјаве)**

........................................ ........................................................

 (место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 103. став 3. Закона о општем управном поступку („Сл. гласник РС”, број 18/16), у постуку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органе, захтев за покретање постука ће се сматрати неуредним.

**ОБРАЗАЦ 3**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и презиме кандидата) под кривичном и материјалном одговорношћу дајем

И З Ј А В У

да ми није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа.

........................................ ........................................................

 (место и датум) (потпис даваоца изјаве)